而凶殘不道，諸大人與王，密議欲誅，事洩，蘇文悉集部兵，若將校閱者，并盛陳酒饌於城南，召諸大臣共臨視。賓至，盡殺之，凡百餘人。馳入宮弑王，斷為數段，棄之溝中，立王弟之子臧爲王，自為莫離支，其官如唐兵部尚書兼中書令職也。於是，號令遠近｜專制國事，甚有威嚴。身佩五刀，左右莫敢仰視。毎上下馬，常令貴人武將伏地而履之。出行必布隊伍，前導者長呼，則人皆奔迸不避坑谷，國人甚苦之。